Държавен вестник, бр. 53, 2013 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  53
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ВЪТРЕШНИТЕ РАБОТИ
СПОРАЗУМЕНИЕ 
между правителството на Република Бълга­
рия и правителството на Азербайджанската 
република за сътрудничество в областта на 
извънредните ситуации
(Утвърдено с Решение № 755 от 13 септември 
2012 г. на Министерския съвет. В сила от 
18 септември 2012 г.)
Правителството на Република България и 
правителството на Азербайджанската републи­
ка, по-нататък наричани „договарящи страни“,
като отчитат все по-силно изразяващия 
се трансграничен характер на природните и 
предизвиканите от човека бедствия и други 
извънредни ситуации, необходимостта от 
навременни и ефективни решения на свър­
заните с тях въпроси чрез международно съ­
трудничество и важността на координирането 
на съвместните усилия на двете държави в 
тази сфера;
като вземат предвид националното за­
конодателство и действащите двустранни и 
многостранни правни инструменти, в които 
договарящите страни участват;
като потвърждават своята ангажираност 
към целите и принципите на Организацията 
на обединените нации и признават усилията на 
ООН в областта на превенцията на бедствията 
и другите извънредни ситуации и намаляване 
на последствията от тях и приетите в тази 
сфера основни международни документи;
като подчертават важността на между­
народните и неправителствени организации 
за реагиране и предоставяне на помощ при 
бедствия и други извънредни ситуации; 
като подкрепят усилията за оказване 
на помощ при бедствия на Организацията 
на обединените нации, Европейския съюз, 
Организацията на Северноатлантическия 
договор и други международни организации 
и форуми;
припомняйки, че анализите на ООН и други 
международни организации сочат нарастване 
на уязвимостта при подобни ситуации и при­
зовават за комплексно третиране на всички 
степени на управление на бедствия и други 
извънредни ситуации, от превенцията и ран­
ното предупреждение до възстановяването с 
цел изграждане на устойчивост;
като съзнават, че доброто двустранно съ­
трудничество в областта на предотвратяване­
то, готовността и реагирането на бедствия и 
други извънредни ситуации може да спасява 
живот, да стимулира опазването на околната 
среда и социално-икономическото развитие 
и да подкрепя стабилността на държавите на 
договарящите страни и техните граждани;
водени от убеждението, че сътрудничество­
то между договарящите страни в областта на 
извънредните ситуации е от взаимна полза и 
засилва приятелските отношения между двете 
държави, както и че води до предупреждава­
не за бедствия и в този смисъл допринася за 
развитието и сигурността на двете държави,
се споразумяха за следното:
Член 1
Предмет
Това споразумение определя общата рамка 
за сътрудничество в областта на превенцията, 
готовността и реагирането при бедствия и дру­
ги извънредни ситуации, както и условията и 
реда за оказване на доброволна помощ между 
договарящите страни в случай на извънредни 
ситуации на територията на държавата на 
някоя от тях.
Член 2
Определения
За целта на това споразумение се въвеждат 
следните определения: 
„Извънредна ситуация“ е всяка ситуация, 
която има или може да има неблагоприятно 
въздействие върху хората, околната среда или 
имуществото.
„Бедствие“ е събитие или поредица от 
събития, предизвикани от природни явления, 
инциденти, пожари или други извънредни 
обстоятелства, които засягат или застрашават 
живота или здравето на населението, имуще­
ството или околната среда в размери, които 
изискват предприемането на мерки или учас­
тието на специализирани сили и използването 
на специални ресурси.
„Страна, искаща помощ“ е договарящата 
страна, чиито компетентни органи, посочени 
в чл. 3, ал. 2, са отправили писмено искане 
за помощ до другата договаряща страна.
„Страна, оказваща помощ“ е договарящата 
страна, чиито компетентни органи, посочени 
в чл. 3, ал. 2, оказват помощ на договарящата 
страна, отправила искането.
„Спасителен екип“ е специално обучено не­
военно формирование от специалисти от стра­
ната, оказваща помощ, с подходящо оборудване, 
спасителни кучета и средства за подпомагане.
„Оборудване“ са материали, технически 
и транспортни средства, медикаменти и ме­
дицинско оборудване, както и индивидуална 
екипировка на членовете на спасителния екип 
и/или на експертите.
„Средства за подпомагане“ са стоки и ма­
териали, определени за безплатна доставка 
от страната, оказваща помощ, за нуждите на 
засегнатите в страната, искаща помощ.